laion/Wikipedia-Exotic huggingface dataset:
אלן מקארתור

אלן פטרישה מקארתור היא שייטת אנגליה, מחזיקת השיא העולמי בהקפת יחיד המהירה ביותר של העולם בשיט ומייסדת קרן אלן מקארתור לתמיכה בחולי סרטן ולעזור להם באמצעות שיט. אלן נולדה ב-8 ביולי 1976 בדרבשייר שבאנגליה, לקן ואבריאל מקארתור זוג מורים, שם גדלה עם שני אחים. בגיל 4 נחשפה אלן לעולם השיט על ידי דודתה. בגיל 13 קנתה את סירתה הראשונה שנקראה Thr’penny Bit . אלן ניסתה ללמוד וטרינריה, אך הפסיקה כשחלתה במחלת הנשיקה ולאחר מכן החלימה. ב-1994 החליטה להיכנס לעולם השיט המקצועי ועבדה על מפרשית באורך 18 מטרים וכמדריכת שיט למבוגרים. בגיל 18 קיבלה אלן תעודת מדריך מטעם איגוד השיט המלכותי. ב-1995 הפליגה לבדה סביב בריטניה הגדולה וזכתה בפרס הימאי הצעיר של השנה. ב-1996 לראשונה חצתה את האוקיינוס האטלנטי ולאחר מכן השתתפה במספר מרוצים בחציית האוקיינוס. אלן קיבלה מימון מקבוצת קינגפישר להשיג דמי כניסה למרוץ חציית האוקיינוס האטלנטי בשיט יחיד Route du Rhum שבו ניצחה והשלימה את המרוץ בפחות מ-20 יום שבעקבותיו נכנסה לקשר מתמשך עם קבוצת קינגפישר. בשנת 1999 השתתפה במספר מרוצים עם הימאי הצרפתי איב פרלייה. בשנת 2000 אלן יצרה קשר עם ארגון צדקה צרפתי וליוותה ילדים חולי סרטן במסע שיט. בשנת 2001 נהייתה אלן לאלופת העולם בשיט כשזכתה באליפות העולם Fico-Lacoste. בשנת 2003 הקימה את קרן אלן מקארתור לתמיכה בחולי סרטן ולעזור להם באמצעות שיט. ב-1995 זכתה אלן בפרס הימאי הצעיר של השנה. ב-1998 זכתה אלן במקום הראשון במרוץ חציית האוקיינוס האטלנטי בשיט יחיד Route du Rhum מסן מלו לגוודלופ. בשנת 1999 זכתה אלן בפרס ימאי השנה. בשנת 2000 אלן הייתה הזוכה הצעירה  ביותר במרוץ חציית האוקיינוס האטלנטי ליחיד Europe 1 New Man STAR. בפברואר היגה אלן למקום השני במרוץ ה-Vendee Gliobe שבמהלכו הייתה לאישה המהירה ביותר והאדם הצעיר ביותר שהשלים את המרוץ. בדצמבר של אותה שנה נהייתה אלן לאלופת העולם בשיט כשזכתה באליפות העולם Fico-Lacoste וקיבלה מידי המלכה את אות מסדר האימפריה הבריטית בארמון בקינגהאם. בשנת 2005 שברה אלן את השיא העולמי בהקפת יחיד המהירה ביותר של העולם בשיט תוך פחות מ-72 ימים וב-8 בפברואר של אותה שנה קיבלה את תואר הדיים, אות האבירות הנשית של האימפריה הבריטית, כאישה הצעירה ביותר שזכתה בתואר הזה. מדיה וקבצים בנושא אלן מקארתור בוויקישיתוף אתר האינטרנט הרשמי של אלן מקארתור (באנגלית) אלן מקארתור, סרטונים בערוץ היוטיוב אלן מקארתור, באתר אנציקלופדיה בריטניקה (באנגלית) ארן נהארי, נשים ששינו את העולם, תל-אביב: הוצאת מטר, 2009 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
האגודה הבין-לאומית לפונטיקה

האגודה הבין-לאומית לפונטיקה (באנגלית: International Phonetic Association; בראשי תיבות: IPA) היא ארגון בין-לאומי המקדם את חקר הפונטיקה (תורת ההיגוי) ושימושיו השונים. האגודה נוסדה בפריז, צרפת בשנת 1886, ושיא השפעתה היה סביב שנת 1914, כאשר כללה 1,751 חברים מ-40 מדינות בעולם. מטה הארגון נמצא בלונדון, אנגליה. האגודה מפרסמת את מחקריה בכתב עת הנושא את שמה. התרומה המרכזית של הארגון היא פיתוח האלפבית הפונטי הבין-לאומי – תקן אחיד לייצוג פונטי של כל השפות. ראשי התיבות IPA מתייחסים הן לארגון והן לאלפבית. ההחלטה ליצור אלפבית פונטי מוסכם עבור כל השפות נבעה בין השאר מהצורך של מורים ללמד את תלמידיהם הגייה נכונה של המילים וכך גם לתרום לקריאה נכונה של טקסטים. אלפבית פונטי בינלאומי פונטיקה מדיה וקבצים בנושא האגודה הבין-לאומית לפונטיקה בוויקישיתוף אתר האינטרנט הרשמי של האגודה הבין-לאומית לפונטיקה (באנגלית) האגודה הבין-לאומית לפונטיקה, ברשת החברתית אקס (טוויטר) הסבר על אלפבית פונטי בינלאומי, באתר של האגודה הבינלאומית לפונטיקה ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
גבעות להב

גבעות להב הן שתי שמורות טבע הסמוכות זו לזו, בצפון הנגב, ליד קיבוץ להב: שמורת להב דרום ("גבעות להב") ושמורת להב צפון ("שמורת להב"). שמורת להב דרום נמצאת כ-4 ק"מ מדרום - מערב לקיבוץ להב וכ-1.5 ק"מ צפונית מערבית מהכפר הבדואי לקייה ושטחה הוא כ-2 קמ"ר. היא נמצאת בין האזור המדברי של בקעת באר שבע ובקעת ערד לבין האזור הים תיכוני המשתרע ממנה מערבה לעבר הים. שמורת להב צפון נמצאת מצפון לקיבוץ להב ושטחה הוא 1 קמ"ר. השמורה נמצאת במפגש של אזור ים-תיכוני, אזור ערבתי ואזור מדברי. שתי השמורות ממוקמות בשפלה הגבוהה ורום פסגותיהן הוא כ-450 מטרים. שתיהן בנויות מסלעי קירטון איאקוני מכוסה נארי. כמות המשקעים השנתית באזור הוא כ-350 מ"מ ועונת הביקור המומלצת למטיילים היא האביב. תאריך הכרזת השמורות הוא 18 ביולי 1976 עם תוספת ב-18 ביוני 2017 ושמן נקבע על פי קרבתן לקיבוץ להב. גבעות גורל הן רכס בשמורת גבעות להב המשמש את החילות הרגליים בצה"ל כאתר אימונים לניווטים. הגבעות הוכרזו כשמורת טבע נפרדת על ידי רשות הטבע והגנים. בתחומן של הגבעות נמצאים מיני פרחים וצמחים רבים. בסתיו ניתן לראות את פריחת החלמוניות בין גבעות גורל סמוך ליער להב. בשמורת להב דרום הצמחייה דלה עקב לחץ רעייה חזק מאוד ומלבד עירית ומתנן שעיר לא ניתן לראות בה אף צמח רב שנתי. בשמורת להב צפון ניתן לראות צמחייה מגוונת של חברה ים תיכונית, ערבתית ומדברית. הצמחייה השלטת היא הסירה הקוצנית ושלהבית קצרת שיניים. כמו כן ניתן לראות בשמורה אלקנה סמורה, קיפודן, אזוב מצוי, קורנית, חלבלוב מגובשש, כתלה חריפה, געדה מצויה, מתנן שעיר, נואית קוצנית, בן חצב מדברי, שמשון השלחופיות, קזוח עקם ועוד. צמחים אלו מדיפים ריח אשר נועד להרחיק ולדחות את בעלי החיים מלאכול את הצמחים וחלקם רעילים במידה זו או אחרת וכך הם עמידים בפני רעייה. ניתן לראות כאן גם מרבדים של כלניות, נוריות ועיריות ממינים שונים. השמורה מקיימת מגוון רחב של בעלי חיים, וביניהם צבי ארץ ישראלי, צבוע מפוספס, ארנבת השדה, תן זהוב, שועל מצוי, ומגוון מכרסמים, זוחלים ועופות. שמורת להב, באתר טבע ונופים בישראל גבעות להב, באתר "מפה" יער להב, באתר קק"ל שמורת גבעות להב, באתר inature יותם יעקבסון, ‏סוף עונת הכלניות בגבעות להב - מהרו לבקר, באתר גלובס, 10 במרץ 2013 אזור גבעות להב, באתר מרכז המידע הלאומי לציפורים משה גלעד, זו העונה הנכונה לטייל בשמורת להב, באתר הארץ, 22 במרץ 2023 ספי בן-יוסף, מדריך ישראל החדש (כרך 10), כתר, 2001 עמנואל הראובני, קום התהלך בארץ, משרד הבטחון, 1985 עוזי פז, ארץ הצבי והיעל שמורות טבע בישראל, מסדה, 1981 פריחת החלמוניות ביער להב, באתר E ירוק מטיילים עם קק"ל שמורת להב, באתר טבע ונופים בישראל iNATURE.info
הספרייה והארכיון הלאומי של קנדה

הספרייה והארכיון הלאומי של קנדה (באנגלית: Library and Archives Canada – LAC) היא מוסד פדרלי המשמשת כארכיון של המוסדות הממשלתיים של קנדה. אוסף המוסד מכיל פרסומים, קטעי שמע, סרטונים, תמונות, עבודת יצירה ומסמכים אלקטרוניים. המוסד הוקם בשנת 2004 מתוך שני המוסדות: הספרייה הלאומית והארכיון הלאומי. הוא שוכן בבירה הפדרלית אוטווה. הספרייה הלאומית לשעבר נוסדה בשנת 1953. היא נועדה לשרת קנדים וספריות קנדיות. הארכיון הלאומי לשעבר נוסד ב-1872, מקבילה לארכיון הלאומי של ארצות הברית. השילוב בין הארכיון הלאומי והספרייה הלאומית הוא לאפשר דרך חדשה של מוסד לאומי ליעד לימודי עיקרי. אוסף הספרייה מכיל: יותר מ-3 מיליון ציורים, ארכיונים, מפות ותוכניות שמתקופת תחילת המאה ה-16. יותר מ-90,000 סרטים הכוללים סרטים ארוכים וקצרים, תיעודיים וסרטים אילמים משנת 1897. מעל ל-550,000 שעות של אודיו והקלטות וידאו. עיתונים לאומים מרחבי קנדה מעיתונים יומיים עכשוויים לסטודנטים וממגזינים קדומים לידיעונים אתניים חברתיים. מדיה וקבצים בנושא הספרייה והארכיון הלאומי של קנדה בוויקישיתוף אתר האינטרנט הרשמי של הספרייה והארכיון הלאומי של קנדה (בצרפתית ובאנגלית) הספרייה והארכיון הלאומי של קנדה, ברשת החברתית פייסבוק הספרייה והארכיון הלאומי של קנדה, ברשת החברתית אקס (טוויטר) הספרייה והארכיון הלאומי של קנדה, ברשת החברתית אינסטגרם הספרייה והארכיון הלאומי של קנדה, ברשת החברתית LinkedIn הספרייה והארכיון הלאומי של קנדה, סרטונים בערוץ היוטיוב הספרייה והארכיון הלאומי של קנדה, הבלוג הרשמי הספרייה והארכיון הלאומי של קנדה, באתר פליקר GOVERMENT OF CANADA, Library and Archives Canada Michelle Doucet, Library and Archives Canada, ‏2007 ערך זה הוא קצרמר בנושא ספריות ובנושא קנדה. אתם מוזמנים לתרום לוויקיפדיה ולהרחיב אותו.
פריד מורד

פריד מורד (באנגלית: Ferid Murad;‏ 14 בספטמבר 1936 – 4 בספטמבר 2023) היה רופא ופרמקולוג אמריקאי אשר זכה בפרס נובל לפיזיולוגיה או רפואה בשנת 1998 יחד עם רוברט פ. פרשגוט ולואיס ג'. איגנרו על גילוי תכונות האיתות של חנקן חמצני. מורד נולד בוייטינג, אינדיאנה. אביו, ג'אבר מוראט אייג'ופי, היה מהגר אלבני מגוסטיבר, מקדוניה ואימו, הנרייטה באומן, הייתה אמריקאית נוצרייה. פריד מורד התחנך כנוצרי. בשנת 1958 סיים מורד תואר ראשון בכימיה במסגרת תוכנית טרום-רפואית באוניברסיטת DePauw. בשנת 1965 קיבל את התארים דוקטור לרפואה ודוקטור לפילוסופיה מאוניברסיטת קייס וסטרן ריזרב. לאחר סיום לימודיו התחיל לעבוד כמתמחה בבית החולים הכללי מסצ'וסטס, שם עבר התמחות ברפואה פנימית. בשנת 1967 עבד בשירות הבריאות הציבורי כעוזר מנתח ועמית קליני. לאחר שלוש שנים הפך לחבר סגל בכיר בארגון. בשנת 1970 הצטרף לאוניברסיטת וירג'יניה, כפרופסור של רפואה פנימית ופרמקולוגיה. בין השנים 1971–1981 כיהן כמנהל המרכז הקליני לחקר רפואה וכמנהל המחלקה לחקר פרמקולוגיה קלינית של אוניברסיטת וירג'יניה. מורד עבר לאוניברסיטת סטנפורד ב-1981, שם הוא שימש כיושב ראש החוג לרפואה, כממלא מקום של מנהל המחלקה לרפואת הנשימה וכראש הצוות הרפואי במרכז הרפואי של פאלו אלטו. בשנת 1988 הוא זכה בפרס מטעם איגוד הלב האמריקני. באותה שנה מורד עזב את משרתו בסטנפורד לטובת מעבדות אבוט, שם כיהן כסגן נשיא של חברת התרופות דיסקברי עד שנת 1993, השנה שבה ייסד את חברת הביוטכנולוגיה שלו, Molecular Geriatrics Corporation. בשנת 1997 מורד חזר לאקדמיה והצטרף לבית הספר לרפואה של אוניברסיטת טקסס ביוסטון כדי ליצור מחלקה חדשה של ביולוגיה אינטגרטיבית, פרמקולוגיה ופיזיולוגיה. גם שם מורד כיהן במספר תפקידים במקביל ביניהם: יו"ר המחלקה לביולוגיה ופרמקולוגיה ומנהל מכון בראון לרפואה מולקולרית למניעת מחלות אנושיות. בשנת 2011 מורד עבר לאוניברסיטת ג'ורג' וושינגטון כפרופסור במחלקה לביוכימיה וביולוגיה מולקולרית. מורד נפטר ב-4 בספטמבר 2023. הותיר אחריו אישה, קרול א. מורד, וחמישה ילדים. מורד למד כיצד ניטרוגליצרין הפעיל אנזים שיצר גנוסין מונופוספט מחזורי (Cgmp) אשר בתורו גרם לכלי הדם להתרחב. בשנת 1976 מורד היה מסוגל להראות כי ניטרוגליצרין מיוצר על ידי אפקט פליטת תחמוצת החנקן (NO). התגלית ייצגה עיקרון חדש להעברת אותות בין תאים - זו הייתה הפעם הראשונה שבה היה ניתן לראות גז כמולקולה המעבירה אותות. על תגלית זו זכה מורד בפרס נובל לפיזיולוגיה או רפואה, יחד עם רוברט פ. פרשגוט ולואיס ג'. איגנרו. 1996 – פרס אלברט לסקר למחקר רפואי בסיסי 1998 – פרס נובל לפיזיולוגיה או רפואה מדיה וקבצים בנושא פריד מורד בוויקישיתוף פריד מורד, באתר פרס נובל (באנגלית) פריד מורד, באתר אנציקלופדיה בריטניקה (באנגלית) פריד מורד, באתר "Find a Grave" (באנגלית) | GW Today | The George Washington University, gwtoday.gwu.edu (באנגלית) "Ferid Murad | American pharmacologist". Encyclopedia Britannica (באנגלית). נבדק ב-2018-03-25. ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
הסריה

הַסְרָיָה (באנגלית: Rancidification) היא תהליך הגורם לחומר להפוך סָרוּחַ, לבעל ריח או טעם רע. בפרט הכוונה להידרוליזה או לחימצון של שומנים ליצירת אלדהידים קצרי-שרשרת וקטונים, שריחם רע. החמצון מתבצע על האזורים הלא רווים בחומצות השומן, ועל כן חומצות שומן בלתי רוויות מוּעדות יותר להסריה. בדרך כלל תהליכים אלה אינם רצויים במזון, אך לפעמים משמשים בכוונה כחלק מתהליך היצור, לדוגמה בגבינות מיושנות. הסריה עלולה לפגום בערך התזונתי, אך לרוב אינה מסוכנת לאדם. הסריה עשויה להגרם מפעילות אנזימטית של מיקרואורגניזמים. הסריה, באתר אנציקלופדיה בריטניקה (באנגלית) האקדמיה ללשון העברית הציעה את המילה סָרוּי לתרגום המונח האנגלי Rancid, שפירושו סרוח. השורש ס-ר-י שימש למילים נוספות במשמעות קרובה. ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
אדוארד קלארק פוטר

אדוארד קלארק פוטר (באנגלית: Edward Clark Potter;‏ 26 בנובמבר 1857 - 21 ביוני 1923) היה פסל אמריקני, אשר נודע בעיקר בזכות פסלי החיות שלו. אחת היצירות המפורסמות ביותר שלו היא פסלי אריות השיש המוצבים בכניסה לספרייה הציבורית של ניו יורק. פוטר נולד בניו לונדון, קונטיקט, וגדל באנפילד, מסצ'וסטס, שם חי עם אמו מרי ואחותה קלרה. למד בבתי ספר מקומיים. בגיל 17, בשל רצונה של אמו שיהיה כומר, נכנס לסמינר ווילסטון באיסט המפטון, מסצ'וסטס, ושם למד במשך ארבע שנים. בשנת 1882 החל ללמוד במכללת אמהרסט באמהרסט, מסצ'וסטס. הוא למד במכללה רק שלושה סמסטרים, אך מאוחר יותר הוענק לו תואר כבוד על יד המכללה. בהמשך למד ציור בבית הספר של המוזיאון לאמנויות יפות בבוסטון, אצל פרדריק קרונינהילד ואוטו גרונדמן, וכן עבד עם הפסל טרומן ה. בארטלט. בשנת 1883 הפך לעוזרו של דניאל צ'סטר פרנץ'. בתקופה זו התרכז במחקרים בבעלי חיים ועבד כמנהל וכמוכר במחצבות. בין השנים 1887–1889 למד פיסול באקדמיה ז'וליאן בפריז אצל אנטונין מרסיה ועמנואל פרמיה, ושם התמחה ביצירת פסלי בעלי חיים. בשנותיו שם הציג כמה יצירות בתערוכות הסלון, ביניהן פסלי קבוצות קטנות של ארנבות, חזה של גבר שחור, סקיצה מקבוצה הודית אמריקנית, ופאון ישן עם ארנבת. בזמן התערוכה העולמית של שיקגו ב-1893 שיתף פעולה עם מורו וחברו דניאל צ'סטר פרנץ', ויחד יצרו כמה מהפסלים החשובים של התערוכה. כמו רוב המבנים בתערוכה נוצרו הפסלים מחומר קל, המורכב מתערובת טיח, צמנט וסיבי יוטה, ולכן לא שרדו. בשנת 1894 הצטרף פוטר לאגודת האמנים האמריקאים. זו התמזגה מאוחר יותר עם האקדמיה הלאומית, אליה נבחר ב 1906. יצירתו המפורסמת ביותר היא זוג אריות השיש שבכניסה לבניין הספרייה הציבורית של ניו יורק. פוטר הומלץ לביצוע העבודה על ידי הפסל הנודע אוגוסטוס סנט גודנס (אנ'). האריות כונו במקור "ליאו אסטור" ו"ליאו לנוקס", על שם שתי הספריות הפרטיות שהרכיבו את ליבת האוסף של הספרייה, אך ראש העיר פיורלו לה גווארדיה שינה את שמם ל"סבלנות" (לאריה הדרומי) ו"עוז רוח" (לאריה הצפוני) - ושמות אלה נשארו. מדיה וקבצים בנושא אדוארד קלארק פוטר בוויקישיתוף Ann Lee Morgan, The Oxford Dictionary of American Art and Artists, Oxford University Press Benezit Dictionary of Artists, Oxford University Press
זברוז'ובקה Z 5 אקספרס

זברוז'ובקה Z 5 אקספרס (בצ'כית: Zbrojovka Z 5 Express) היא מכונית משפחתית מתוצרת יצרנית הרכב הצ'כוסלובקית Zbrojovka Brno (אנ') אשר יוצרה בין השנים 1935–1937 בצ'כוסלובקיה. לפני מלחמת העולם השנייה היצרנית הייתה קרויה "Československá zbrojovka, akc.spol", ולאחר מלחמת העולם השנייה הייתה קרויה "Zbrojovka Brno, n.p.". משנת 1936 המפעל "Československá zbrojovka, akc.spol" עבר לייצור רכבים עבור הצבא הצ'כי (עד לאחר מלחמת העולם השנייה). יוצרו 357 יחידות. דגם ה"זברוז'ובקה Z 5 אקספרס" הוצג לראשונה בתערוכת המכוניות בפרג בשנת 1935. קרול השני, מלך רומניה רכש דגם של ה"זברוז'ובקה Z 5 אקספרס" אשר עוצבה על ידי "Plachý" בין השנים 1935-1937 מחירו של דגם סדאן, 2 דלתות, עמד על 37,500 קורונה צ'כית, בין השנים 1935-1937 מחירו של דגם רודסטר, 2 מושבים, עמד על 50,000 קורונה צ'כית. במקביל לייצור דגם ה"זברוז'ובקה Z 5 אקספרס" המפעל Československá zbrojovka, akc.spol ייצר את דגם זברוז'ובקה Z 6 הורוינק (בין השנים 1935-1938) 2 דלתות - סדאן 2 דלתות, 4 מושבים - קבריולה 2 דלתות, 2 מושבים - רודסטר "זברוז'ובקה Z 5 אקספרס" "זברוז'ובקה Z 5 אקספרס" "זברוז'ובקה Z 5 אקספרס", שנת 1936 "זברוז'ובקה Z 5 אקספרס" "זברוז'ובקה Z 5 אקספרס" "זברוז'ובקה Z 5 אקספרס" "זברוז'ובקה Z 5 אקספרס" מנוע "זברוז'ובקה Z 5 אקספרס" זברוז'ובקה Z 6 הורוינק זברוז'ובקה Z 18 "זברוז'ובקה Z 5 אקספרס" - תמונות מדיה וקבצים בנושא זברוז'ובקה Z 5 אקספרס בוויקישיתוף "זברוז'ובקה Z 5 אקספרס" automobilrevue.cz/rubriky/historie/automobily-z-hurvinek-a-express "זברוז'ובקה Z 5 אקספרס" auta5p.eu/muzea/ntm_praha Automobily Z - Hurvínek a Express". Automobil (in Czech). 4 September 2008. Retrieved 31 December 2017 "זברוז'ובקה Z 5 אקספרס" Auta první republiky: 1918-1938 "זברוז'ובקה Z 5 אקספרס", סדאן, 2 דלתות - תמונה flickr.com/photos "זברוז'ובקה Z 5 אקספרס" - מפרט טכני ותמונות auta5p.eu/clanky/zbrojovka/z5
נסיכות שוורצבורג-רודולשטאדט

נסיכות שְׁוַרְצְבּוּרְג-רוּדוֹלְשְׁטָאדְט (גרמנית: Fürstentum Schwarzburg-Rudolstadt), הייתה רוזנות שהוקמה בשנת 1552 בתחומי האימפריה הרומית הקדושה, ובשנת 1697 שודרגה למעמד של נסיכות, והתקיימה עד לאחר מלחמת העולם הראשונה. בשנת 1552 מת גינטר האחד עשר, רוזן שוורצבורג, ובעקבות מותו חולקה רוזנות שוורצבורג בין ארבעת בניו: גינטר קיבל את רוזנות שוורצבורג-ארנסטדט, יוהאן גינטר קיבל את רוזנות שוורצבורג-זונדרסהאוזן, וילהלם קיבל את רוזנות שוורצבורג-פרנקנהאוזן, ואלברכט קיבל את רוזנות שוורצבורג-רודולשטאדט. בשנת 1599 נחתמה אמנת סטאדטילמר בין הענפים השונים של בית שוורצבורג, אולם אף לאחר מכן נמשכו הסכסוכים במשפחה, עד לחלוקת הרוזנות[דרושה הבהרה] בשנת 1681 בין כריסטיאן וילהלם הראשון, רוזן שוורצבורג-זונדרסהאוזן לאנטון גינטר השני, רוזן שוורצבורג-זונדרסהאוזן-ארנסטדט. בשנת 1697 העניק לאופולד הראשון, קיסר האימפריה הרומית הקדושה לענפים השונים של בית שוורצבורג את התואר נסיך, אולם אלברט אנטון, נסיך שוורצבורג-רודולשטאדט לא נשא בתואר נסיך, ורק בנו לודוויג פרידריך הראשון, נסיך שוורצבורג-רודולשטאדט החל לשאת בתואר באופן רשמי בשנת 1711 לאחר ששילם 7,000 טאלרים לקופת הקיסרות. בשנת 1807 הצטרפה הנסיכות לקונפדרציה של הריין, ולאחר מפלת נפוליאון הצטרפה בשנת 1815 לקונפדרציה הגרמנית. בשנת 1816 נתן פרידריך גינטר, נסיך שוורצבורג-רודולשטאדט חוקה לתושבי הנסיכות, ובשנת 1835 הצטרפה הנסיכות לצולפריין. על אף הרפורמות שנערכו במדינה פרצו בשנת 1848 מרידות בנסיכות כחלק ממהפכות אביב העמים, וכתוצאה מכך נאלץ פרידריך גינטר, נסיך שוורצבורג-רודולשטאדט לתת חוקה חדשה לנסיכות, אולם בשנת 1854 היא שונתה מחדש לחוקה יותר שמרנית. בשנת 1866 שמרה הנסיכות על נייטרליות במלחמת אוסטריה–פרוסיה, ובשנת 1867 היא הצטרפה לקונפדרציה הצפון-גרמנית. בשנת 1870 לחמו כוחות הנסיכות לצד פרוסיה במלחמת צרפת–פרוסיה, ובשנת 1871 הצטרפה הנסיכות לאימפריה הגרמנית. בשנת 1909 מת קרל גינטר, נסיך שוורצבורג-זונדרסהאוזן ללא ילדים, ואת הנסיכות ירש קרובו גינטר ויקטור, נסיך שוורצבורג-רודולשטאדט, שבכך איחד מחדש תחת שליט אחד (באוניה פרסונלית) את נסיכויות שוורצבורג. ב-23 בנובמבר 1918 התפטר מתפקידו גינטר ויקטור, נסיך שוורצבורג, בעקבות המהפכה הגרמנית והתבוסה במלחמת העולם הראשונה. כאשר הנסיכות בוטלה, הפכה המדינה למדינה חופשית, שהתקיימה עד לשנת 1920, אז מוזגה לתוך תורינגיה. אלברכט השביעי (1552–1605) קרל גינטר הראשון (1605–1630) אלברכט גינטר (1612–1634) לודוויג גינטר הראשון (1630–1662) אלברט אנטון (1662–1710) לודוויג פרידריך הראשון (1710–1711) לודוויג פרידריך הראשון (1711–1718) פרידריך אנטון (1718–1744) יוהאן פרידריך (1744–1767) לודוויג גינטר השני (1767–1790) פרידריך קרל (1790–1793) לודוויג פרידריך השני (1794–1807) פרידריך גינטר (1807–1867) אלברט (1867–1869) גאורג אלברט (1869–1890) גינטר ויקטור (1890–1918) גינטר ויקטור (1918–1925) זיצו (1925–1926) פרידריך גינטר (1926–1971) מריה אנטוינטה (1971–1984) פרידריך מגנוס (מאז 1984) מדיה וקבצים בנושא נסיכות שוורצבורג-רודולשטאדט בוויקישיתוף נסיכות שוורצבורג-רודולשטאדט באנציקלופדיה בריטניקה (באנגלית) נסיכות שוורצבורג-רודולשטאדט, באתר אנציקלופדיה בריטניקה (באנגלית)
המדינה החופשית שוורצבורג-רודולשטאדט

המדינה החופשית שוורצבורג-רודולשטאדט (גרמנית: Freistaat Schwarzburg-Rudolstadt), הייתה מדינה קטנה ברפובליקת ויימאר, שהתקיימה תקופה קצרה עד למיזוגה במדינת תורינגיה. ב-25 בנובמבר 1918 התפטר מתפקידו גינטר ויקטור, נסיך שוורצבורג, בעקבות המהפכה הגרמנית והתבוסה במלחמת העולם הראשונה. לאחר ביטול הדוכסות, הפכה המדינה למדינה חופשית ברפובליקת ויימאר. עד מהרה נבחרה ממשלה, ובדצמבר אותה שנה הגיעה הממשלה להסכם עם גינטר ויקטור על מסירת רוב נחלותיו לרשות המדינה, תמורת זכויות שימוש וציד ביערותיו ופנסיה שנתית שהובטחה לו. בשנת 1920 הצטרפה המדינה למדינת תורינגיה, לאחר שפרלמנט המדינה הכריע בעד המהלך, ושלל הצטרפות לפרוסיה. המדינה החופשית שוורצבורג-רודולשטאדט ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
אוויה D

אוויה D (בצ'כית: Avia D) היא סדרת משאיות בגודל בינוני, מתוצרת יצרנית המשאיות אוויה אשר מיוצרת משנת 2000 ועד היום. מטה ומפעל החברה ממוקם בפראג ברובע "Letňany" (אנ'). בשנת 2013 הייצור עבר להודו, על ידי יצרנית הרכב הכבד "Ashok Leyland Boss." בהודו יוצרו דגמי ה"אביה D" ב-3 קטגוריות משקל: 9.6 טון, 11.9 טון ו-12.9 טון. בספטמבר 2017 ייצור הדגם חזר לצ'כיה, לאחר שחברת " Czech company CSG" רכשה את אוויה. משנת 2017 דגמי המשאיות מורכבות על פי תקן זיהום אוויר המחמיר "יורו 6" (euro-6"). "אוויה D" - מודל 60 "אוויה D" - מודל 65 "אוויה D" - מודל 75 "אוויה D" - מודל 80 "אוויה D" - מודל 85 "אוויה D" - מודל 90 "אוויה D" - מודל 100 "אוויה D" - מודל 110 "אוויה D" - מודל 120 "אוויה D" - מודל 120 (הנעה כפולה 4x4) הנעה 4X2 הנעה 4x4 "אוויה D", שנת 2010 "אוויה D" "אביה D" מודל 75, שנת 2012 "אוויה D" מודל 90 "אוויה D" מודל 90 "אוויה D" מדיה וקבצים בנושא אוויה D בוויקישיתוף סדרת "אביה D" שנת 2009 topspeed.com/trucks/truck-reviews/avia/2009-avia-d-series חברת הרכב "Ashok Leyland Boss" בהודו autocarpro.in/news-national/ashok-leyland-launches-boss-sports-modified-avia-cab "אביה D" Major Energy Companies of Europe 1994 תקני "יורו" או בשמם המלא European Emissions Standards הם סדרה של תקני זיהום אוויר של האיחוד האירופאי, המכתיבים דרישות תקינת זיהום אוויר מכלי רכב "אביה D" יורו 5 avia.cz/model-d-euro-5 "אביה D" הנעה 4x4 avia.cz/avia-d120-4x4
עונת 1994/1995 באליפות רוסיה בכדורסל גברים

אליפות רוסיה בכדורסל גברים 1994/1995 היא העונה הרביעית של אליפות רוסיה בכדורסל גברים והראשונה שנערכה תחת השם ליגת העל, לאחר שקודם לכן נקראה הדיוויזיה הראשונה. לאלופת הליגה הוכתרה צסק"א. העונה הסדירה נערכה בשיטת טורניר בן שני מחזורים, כשכל אחת משחקת נגד יריבותיה משחק בית ומשחק חוץ. העונה נפתחה ב-17 ספטמבר 1994 והסתיימה ב-20 במרץ 1995. זהו טורניר מחזורי הנערך בקרב קבוצות מהמקומות 5-6 של ליגת העל וקבוצות ממקומות 1-4 מליגת המשנה. הטורניר נערך בקאזאן, בין ה-18 במרץ ל-23 במרץ 1995. התמודדה בטורניר השש נגד קבוצות מליגת המשנה הרוסית בכדורסל
Vanden Plas Princess

Vanden Plas Princess היא מכונית סלון, 4 דלתות, 5 נוסעים, מתוצרת יצרנית הרכב הבריטית BMC אשר יוצרה בין השנים 1959–1968, בשנת 1959 החל ייצור הדגם עם מנוע בנפח של 3 ליטר. התכנון היה מבוסס על מכוניות Austin A99 Westminster ו-Wolseley 6/99. בבדיקות של ירחון רכב בריטי The Motor המכונית הגיע למהירות של כ-160 קמ"ש. בשנת 1961 החל ייצור דגם Vanden Plas Princess 3-litre Mark II. דגם זה היה קצת יותר ארוך ועם מנוע מוגבר. בשנת 1964 החל ייצור Vanden Plas Princess R עם מנוע מתוצרת רולס רויס בעל נפח 4 ליטר. בדגם ה"Vanden Plas Princess R" הורכב מנוע רולס-רויס, 6 צילינדרים, 3 ליטר מסוג "FB60 di" מכונית עם מנוע 3 ליטר עלתה 1,350 פאונד ולאחר החלפת מנוע עלותה הגיע לכ-2,000 פאונד. המכונית הייתה מיוצרת עם 4 דלתות - סלון או כ"סטיישן" עם 5 דלתות. המפעל היה מסוגל לייצר כ-10 אלף יחידות בשנה אך מעשית אף פעם לא היה ביקוש שיצדיק רמת ייצור זו. בסך הכל נבנו כ-7,000 יחידות שחלקן הועברו לדרום אפריקה. זה היה הרכב היחיד שהגיע לייצור סדרתי אזרחי של יצרן שניצל מנועים של רולס רויס למכוניות שלו. מדיה וקבצים בנושא Vanden Plas Princess בוויקישיתוף Vanden Plas Princess, סרטון באתר יוטיוב נתונים טכניים של דגם Vanden Plas Princess Mk II נתונים טכניים של דגם Vanden Plas Princess נתונים טכניים של דגם Vanden Plas Princess R Jasper Gerard, ‏Classic Vanden Plas Princess 4-litre R, The Telegraph, 12 October 2010 דגם "Vanden Plas Princess R" - מפרט co-oc.org/vehicles/vanden-plas-princess-4-litre-r דגם "Vanden Plas Princess R" מנוע רולס-רויס bringatrailer.com/2016/07/07/rare-factory-rolls-royce-power-1964-vanden-plas-princess-4-litre דגם "Vanden Plas Princess R" - סלון bonhams.com/auctions/19465
התאחדות הרבנים פליטי רוסיא ושאר ארצות

ועד העזרה התאחדות הרבנים פליטי רוסיא ושאר ארצות הוא ארגון לסיוע לרבנים שהוקם בסוף שנות ה-20 של המאה ה-20, אשר הקים את שיכון הרבנים ואת אוצר הפוסקים. בהתגבר רדיפות הדת בברית המועצות, איבדו הרבנים את משרותיהם ברוסיה וסבלו חרפת רעב. חלקם נמלטו מרוסיה חסרי כל ועלו לארץ ישראל. בארץ ישראל היו רק מעט משרות לרבנים, ורבני רוסיה, חלקם מבוגרים מאוד נותרו ללא פרנסה. לצורך סיוע לרבנים הוקמה התאחדות רבני רוסיה שספקה תמיכות לרבנים, ביוזמת הרב איסר זלמן מלצר. בשנות ה-30 הגיעו לארץ ישראל גם רבנים חסרי כל מגרמניה, פולין, אוסטריה וצ'כוסלובקיה וההתאחדות סייעה גם להם. בשנת 1940 יצא הרב יעקב קלמס לארצות הברית מטעם ההתאחדות ושם הוא קיבל הבטחה לתמיכה קבועה של הג'וינט. עם הזמן, כאשר הגיעו רבנים מכל מדינות אירופה, שונה שם הארגון ל"התאחדות הרבנים פליטי רוסיא ושאר ארצות". בשנת 1938 עסקו חלק מהרבנים שנתמכו על ידי ההתאחדות בלימוד תלמוד ירושלמי סדר זרעים בבית הכנסת זיכרון משה. החל משנת 1938 פעלה ההתאחדות להקמת שיכון הרבנים. בתחילת 1939 הצליחה ההתאחדות לאסוף כ-100 לא"י לחודש, בעוד הצרכים שנדרשו עמדו על כ-300 לא"י לחודש. בשנת 1941 ההתאחדות תמכה בכ-250 משפחות של רבנים פליטים. ההתאחדות גם העניקה סיוע רפואי ועזרה במציאת משרות רבניות ביישוב היהודי בארץ ישראל. בשנת 1944 הקימה ההתאחדות את אוצר הפוסקים כדי לספק עבודה לרבנים הנתמכים. בשנת 1948 דיווחה ההתאחדות על תמיכה בכ-400 נתמכים. בשנות ה-30 עמדו בראש הארגון הרב מאיר סטולביץ, הרב שמואל קיפניס מאוברוץ', הרב מרדכי סנדר קופשטיין מראדין והרב אברהם ישראל משה סלומון מחרקוב. אליהם הצטרף לאחר עלייתו, הרב יהושע צימבליסט. איתם פעל הרב איסר זלמן מלצר. בנשיאות ההתאחדות עמדו בשנת 1940 הרב הראשי יצחק אייזיק הלוי הרצוג, הרב איסר זלמן מלצר והרב יעקב קלמס. בהנהלה היו נשיא הכבוד הרב יהושע (הורודנער) צימבליסט, היושב ראש הרב מאיר סטולביץ מחסלביץ שהיה אז הרב של זיכרון משה, סגן היושב ראש הרב שלמה יוסף זוין, הגזבר הרב משה חסקין והמנהלים הרב שמואל קיפניס מאוברוץ', הרב מרדכי סנדר קופשטיין מראדין והרב אברהם יוסף לונדין עד פטירתו. אגודת הרבנים בפולין לטובת הרבנים הרעבים שברוסיה, דואר היום, 7 בנובמבר 1933 עלבונה של תורה, דואר היום, 23 בפברואר 1936 רבני רוסיה, הצופה, 19 במרץ 1939 התאחדות הרבנים פליטי רוסיא ושאר הארצות, הצופה, 2 באוקטובר 1940 מן הספרות התלמודית, הצופה, 18 בפברואר 1938 תיקון טעות, הצופה, 21 במרץ 1939 התאחדות הדבניפ פליטי רוסיה ושאר הארצות בירושלים, הצופה, 30 במאי 1941 התאחדות הדבניפ פליטי רוסיה ושאר הארצות, הצופה, 21 ביולי 1944 ועד התאחדות הרבנים הפליטים, הצופה, 10 בספטמבר 1948 הרב אברהם ישראל משה סלומון ז"ל, הצופה, 14 באוקטובר 1956 תוספת, הצופה, 26 במרץ 1939 ניתן לקרוא עליו ב: הרב אברהם יוסף לונדין ז"ל, הצופה, 20 בפברואר 1940 והרב דוד דראבקין, הרב אברהם יוסף לונדין ז"ל, הַבֹּקֶר, 21 במרץ 1940